
MINISTRIA E BUJQËSISË DHE ZHVILLIMIT RURAL
DREJTORIA E PËRGJITHSHME EKONOMIKE DHE E SHËRBIMEVE MBËSHTETËSE


Nr. _______ prot.					                 Tiranë, më ____.____.2026


Lënda: Monitorimi i realizimit të buxhetit për periudhën 4-mujore për vitin 2026.


MINISTRISË SË FINANCAVE
 Tiranë
Në zbatim të Ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, i ndryshuar, Ligjit nr. 87/2025 “Për buxhetin e vitit 2026”,  i ndryshuar, mbështetur në Udhëzimin e Ministrisë së Financave nr. 22, datë, 17.11.2016 “Për procedurat standarde të monitorimit të buxhetit për njësitë e qeverisjes qendrore”, Udhëzimit plotësues të ministrit të Financave nr. 2, datë 14.1.2026 “Për zbatimin e buxhetit të vitit 2026”, po ju paraqesim raportin e monitorimit të buxhetit për periudhën janar - prill të vitit 2026.

Ministrisë së Bujqësisë dhe Zhvillimit Rural, për periudhën janar - prill të vitit 2026 i janë akorduar fondet buxhetore, sipas shtatë programeve të miratuara për sistemin e Bujqësisë dhe Zhvillimit Rural, konkretisht:
· Planifikim, Menaxhim dhe Administrimi
· Siguria Ushqimore dhe Mbrojtja e Konsumatorit
· Mbështetja për Peshkimin
· Infrastruktura e Kullimit dhe Ujitjes  
· Zhvillimi Rural	
· Këshillimi dhe Informacioni Bujqësor
· Menaxhimi i Qëndrueshëm i Tokës Bujqësore

Buxheti vjetor fillestar është 16,250 milion lekë, plani përfundimtar për periudhën janar -prill të vitit 2026 është 16,273 milion lekë dhe i realizuar për periudhën paraqitet në shumën 2,319 milion lekë ose 14,% e planit përfundimtar.
Realizimet për shpenzime korrente janë 15.7%, investimet në total 11.2%, nga këto financimi i huaj 2.6%, Investimet e brendshme 0%, Kosto lokale 75.2% dhe TVSH 0%. 
I detajuar realizimi për periudhën janar-prill të vitit 2026, sipas programeve paraqitet në tabelën e mëposhtme:									
Në milion/lekë                                                                                                                                           
	Emertimi i programit
	Buxheti 2026
	Struktura            %
	Fakti për 4 mujor, viti  2026

	
	
	
	Fakti  2026
	Realizimi     %
	Struktura %

	Planifikimi, Menaxhimi dhe Administrimi
	599
	3.68%
	137
	22.87%
	5.91%

	Siguria Ushqimore dhe Mbrojtja e Konsumatorit
	2,898
	17.81%
	672
	23.17%
	28.95%

	Mbështetje për Peshkimin
	581
	3.57%
	53
	9.05%
	2.27%

	Infrastruktura e Kullimit dhe Ujitjes
	3,654
	22.46%
	467
	12.77%
	20.12%

	Zhvillimi Rural
	7,692
	47.27%
	761
	9.90%
	32.82%

	Këshillimi dhe Informacioni Bujqësor
	824
	5.06%
	230
	27.95%
	9.93%

	Menaxhimi i Qëndrueshëm i Tokës Bujqësore
	25
	0.15%
	-
	0.00%
	0.00%

	TOTALI
	16,273
	100%
	2,319
	14.25%
	100%



Në realizimin vjetor 2026, peshën më të madhe në nivelin e realizimit ndaj totalit, e zë Programi Buxhetor “Këshillimi dhe Informacioni Bujqësor” me 27.95 % dhe pas tij programi “Siguria Ushqimore” me 23 % dhe “Planifikimi, Menaxhimi dhe Administrimi” me 22.91 %. 
Struktura e shpenzimeve të Ministrisë së Bujqësisë dhe Zhvillimit Rural për çdo program, sipas planit të buxhetit të vitit 2026 dhe realizimit faktik 4-mujor, paraqitet:   
  






Monitorimi i shpenzimeve, sipas programeve

1- Programi 04250, “Zhvillimi Rural në mbështetje të bujqësisë, blegtorisë, agroindustrisë dhe marketingut”

Realizimi i shpenzimeve për 4-mujorin e vitit 2026, të programit “Zhvillimi Rural në mbështetje të bujqësisë, blegtorisë, agroindustrisë dhe marketingut”, që përfaqëson 47.27% të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:

	
	Shpenzimet korrente 
	2.8%
	

	
	Shpenzimet kapitale
	32.1%
	

	
	Gjithsej   
	9.9%
	



Programi Buxhetor “Zhvillimi rural në mbështetje të bujqësisë blegtorisë, agroindustrisë dhe marketingut”, për vitin 2026, pas ndryshimeve, kishte në dispozicion gjithsej 7,691,973,000 lekë, nga të cilat:
· Shpenzime korrente	5,836,809,000 lekë, dhe;
· Shpenzime kapitale	1,855,164,000 lekë.

Nga ana e institucioneve, pjesë e programit, për 4-mujorin e parë të vitit janë marrë të gjitha masat për të realizuar altivitetet e planifikuara në kohë dhe me cilësi, ndër të cilat rendisim:
· Miratimi i bazës ligjore për masat mbështetëse, të Programit të Bujqësisë dhe Zhvillimit Rural për vitin 2026. Miratuar VKM-ja nr. 2025, datë 30.3.2026, Udhëzimi i përbashkët nr. 8, datë 14.5.2026;
· Hapur thirrja për skemën e mbështetjes kombëtare dhe vijon aplikimi në skemat kombëtare, si dhe në skemën e investimeve; 
· Degustimi i rreth 20 mostrave të duhanit dhe 44 puro;
· Promovuar bizneset dhe produktet shqiptare në 3 aktivitete ndërkombëtare dhe                          2 kombëtare; 
· Kryer vrojtimi statistikor për vitin 2025, si dhe agroindustrinë;
· Në fazë implementimi aktivitetet nga projektet e huaja, etj.

Nisur nga realizimi faktik rezulton se janë shpenzuar rreth 10 %, e fondit total vjetor të planifikuar. Kjo për arsye se nuk ka filluar disbursimi i fondeve të skemave kombëtare, investimet janë në procedura prokurimi, projektet e huaja nuk kanë filluar ende nga disbursimi, si dhe një pjesë e pagesave kryhet në 4 mujorin e fundit të vitit. Fondet e planifikuara për paga, si dhe shpenzime korrente (detyrime: energji, ujë, tel, mirëmbajtje; karburant; transport; etj.), janë realizuar nga të gjitha institucionet e varësisë. 



Lidhur me indikatorin gender, “Numër përfituesish burra dhe gra nga skemat kombëtare”, akoma nuk kemi një shifër pasi jemi akoma në fazën e aplikimit.

Ecuria e disa produkteve kryesore:
Masat mbështetëse. Gjatë kësaj periudhe është hartuar baza ligjore VKM-ja, udhëzim i përbashkët, si dhe është hapur thirrja dhe do të vazhdojë deri më datë 26 qershor 2026 procesi i aplikimit.
 
Aktivitete promovuese. Gjatë periudhës janar – prill 2026, Sektori i Promovimit dhe Marketingut është angazhuar në organizimin dhe realizimin e 5 aktiviteteve (3 panaire ndërkombëtare dhe 2 panaire kombëtare), me synim promovimin e produkteve shqiptare brenda dhe jashtë vendit, si dhe prezantimin e arritjeve të institucioneve në fusha të ndryshme që lidhen me bujqësinë dhe zhvillimin rural. Aktivitetet e zhvilluara kanë rezultuar të suksesshme, duke kontribuar në rritjen e performancës së institucionit, forcimin e bashkëpunimit me aktorë të ndryshëm të sektorit, si dhe në përfshirjen aktive të subjekteve dhe fermerëve në aktivitetet promovuese. Numri i grave pjesëmarrëse në këto aktivitete ka qenë 15.
Mostra të degustuara të duhanit për ruajtjen e shëndetit të konsumatorëve. Nga ana e AKDC-së, gjatë kësaj periudhe janë degustuar 20 mostra dhe analizuar 44 puro/duhan i grirë dhe cigare të gjeneratës së re. Po ashtu nga ana e AKDC-së janë trajnuar fermerët kultivues të duhanit lidhur me metodat dhe teknologjitë më të fundit. 
Vrojtime statistikore. Gjatë kësaj periudhe nga Sektori i Statistikave, është realizuar vrojtimi vjetor bujqësor për vitin 2025, si dhe vrojtimi agroindustrisë. Këto vrojtime kryhen në bashkëpunim me INSTAT-in, sipas metodologjisë së përcaktuar prej tyre.
Njësi vreshti dhe ullishte të regjistruara. Për programin “Krijimi i Kadastrës së Ullirit”, është përgatitur dhe miratuar programi me objektivat, rezultatet e pritshme, shpenzimet e planifikuara, si dhe grafiku i aktiviteteve për realizimin e objektivave të planifikuar. 

Është bërë organizimi i orthophotove bazuar në rrjetin kombëtar të modeluar për Kadastrën e Ullirit me shkallë 1:5000 për zonat e kultivuara me ullishte në njësitë administrative: Strum të bashkisë Roskovec, bashkisë Roskovec dhe Dërmenas bashkia Fier. Janë përgatitur dhe dorëzuar Termat e Referencës (TOR) për objektin e prokurimit me dy lote: "Studim fushor për identifikimin, regjistrimin dhe dixhitalizimin në programin “Kadastra e Ullirit” e 6 000 (gjashtë mijë) dhe 5 500 (pesë mijë e pesëqind) njësive të reja të ullirit”, në njësitë administrative; Topojë, Patos, Ruzhdie, Qendër, Kutë, Fratar, Allkaj, Bubullimë, Fier - Shegan, Krutje, Kolonjë, Divjakë, Tërbuf, Grabjan, Gradisht dhe Rremas në qarkun Fier, si dhe Shushicë, Kotë, Himarë, Vlorë dhe Selenicë në qarkun Vlorë. 




Për programin “Kadastra e Vreshtit”, është përgatitur drafti i programit me objektivat, rezultatet e pritshme, shpenzimet e planifikuara dhe është miratuar në MBZHR, si dhe grafiku i aktiviteteve për realizimin e objektivave të planifikuar. Është bërë përditësimi i poligoneve me vreshta, identifikimi i vreshtave të reja, identifikimi i vreshtave të shkulura, abandonuara, ose të mbjellura me kultura të tjera bujqësore referuar imazheve satelitore në bashkinë Malësi e Madhe qarku Shkodër. Janë organizuar dy seminare trajnimi me specialistë të AREB Lushnjë dhe Tiranë, mbi informimin e specialistëve me Ligjin nr. 86/22 “Për vreshtarinë dhe verën” dhe akteve nënligjore, lidhur me përgjegjësitë në zbatimin e ligjit. Pjesë e trajnimeve dhe regjistrimi në sistem i vreshtave të reja dhe ç’regjistrimi i vreshtave të dëmtuara, bazuar në vetëdeklarimin e fermerit, interpretimin e regjistrit dhe mbajtjen e kontaktit të vazhdueshëm me QTTB-në Fushë-Krujë për raportimin e të dhënave dhe pasqyrimin e ndryshimeve që ndodhin.

Përfitues nga projektet e tjera të huaja. Lidhur me ecurinë e projekteve të huaja, informacioni mbi ecurinë e aktiviteteve të tyre, është marrë datë 28 maj 2026, si më poshtë vijon:

Projekti PHITO (Platform for Helping Small and Medium Farmers to Incorporate Digital Technology for Equal Opportunities): gjatë periudhës aktivitetet janë fokusuar kryesisht në testimin, përmirësimin dhe promovimin e aplikacionit PHITO në terren. Janë zhvilluar katër takime virtuale mujore me partnerët e projektit (20 janar, 17 shkurt, 17 mars dhe 21 prill), me fokus në procesin e testimit të platformës dhe fazën “PHITO Branches”. Paralelisht, është realizuar riinstalimi dhe përditësimi i aplikacionit PHITO, si dhe testimi i tij në sistemet Android dhe iPhone. Në nivel kombëtar, QTTB Fushë-Krujë ka zhvilluar një sërë takimesh me fermerë, tregtarë inputesh dhe ekstensionistë bujqësorë në zonat Fushëpeshkë (Berat), Samaticë, Lushnjë dhe Divjakë. Këto takime kanë shërbyer për shkarkimin e aplikacionit, regjistrimin e përdoruesve dhe mbledhjen e feedback-ut për përdorimin praktik të platformës. Gjithashtu, janë zhvilluar aktivitete demonstrative për rritjen e ndërgjegjësimit dhe përfshirjen e aktorëve lokalë në ekosistemin digjital të projektit. Po ashtu, në kuadër të WP7 “Communication and Dissemination”, projekti është promovuar në dy evente ndërkombëtare dhe kombëtare: panairin “Agrotica 2026” në Selanik dhe “Ditët e Bujqësisë 2026” në Lushnjë, duke rritur dukshmërinë dhe përfshirjen e aktorëve të sektorit bujqësor. Nga ana financiare, realizimi i buxhetit për periudhën raportuese është 69%, ku shpenzimet kryesore lidhen me personelin dhe materialet promovuese të projektit, të gjitha të realizuara sipas planit, por të pakaluara akoma në thesar për periudhën raportuese.

Programi “INSIST-VAT”: Gjatë periudhës janar-prill 2026, janë zhvilluar takime virtuale me partnerët, fokus grupe me Agjencinë Rajonale të Ekstensionit Bujqësor dhe fermerët e Lushnjës, si dhe është plotësuar pyetësori mbi kapacitetet e QTTB-së. Shpenzimet e realizuara për periudhën janë 52% e planit, kryesisht për kosto personeli, ndërsa nuk janë blerë pajisje. Po ashtu fondet nuk kanë kaluar për periudhën në thesar.
Projekti CRAD: Gjatë periudhës lidhur me komponentin e zhvillimit rural, aktivitetet kryesore janë fokusuar në, vijimin e punës konsulente në kuadër të kontratave aktive, përfshirë Klasterin e Vajit të Ullirit në Berat dhe Klasterin e Frutave dhe Perimeve në Dibër, përmes workshop-it dhe trajnimeve, duke përfshirë një trajnim agronomik me pjesëmarrjen e anëtarëve të shoqatës së ullirit. Në lidhje me klasterin e Dibrës, përfaqësues të                 MBZHR-së morën pjesë në një vizitë studimore strategjike me qëllim forcimin e modelit të qeverisjes dhe funksionimit të klasterit. Gjatë kësaj periudhe u përfundua procedura e prokurimit për studimin e fizibilitetit për klasterët e përpunimit agroushqimor në Berat dhe Dibër, përfshirë projektimin teknologjik dhe layout-in e proceseve, si dhe u firmos kontrata me subjektin fitues.
Projekte investimesh të brendshme. Projektet e investimeve janë çelur dhe akoma nuk kanë filluar procedurat e tenderimit. Është kryer një pagesë për 20 subjekte nga 37 të listuara nga BE, për procedurat e written off në kuadër të programit IPARD II, për vitin 2026, bazuar në marrëveshjen përkatëse dhe manualet e procedurave.

2.  Programi 04220, “Siguria Ushqimore dhe Mbrojtja e Konsumatorit”
Realizimi i shpenzimeve për 4-mujorin e vitit 2026, në këtë program, që përfaqëson 17.81% të totalit të buxhetit fakt të kësaj ministrie, sipas zërave kryesorë, krahasuar me planin vjetor të rishikuar, rezulton si më poshtë:
	
	· Shpenzimet korrente
	   27.7%
	

	
	· Investimet kapitale
	       0%    11.2% %
	

	
	         Gjithsej
	  23.17%
	



Politika në fushën e sigurisë ushqimore dhe mbrojtjes së konsumatorit synon përmirësimin e kuadrit ligjor duke e përshtatur atë me legjislacionin e BE-së, hartimin dhe zbatimin e programeve kombëtare të kontrollit të sëmundjeve në kafshë e dëmtuesve në bimë, programeve te monitorimit të sëmundjeve, mbetjeve në kafshë dhe në produktet ushqimore me origjinë shtazore, monitorimit të ujërave e molusqeve bivale, identifikimin e kafshëve dhe regjistrimin e fermave blegtorale, forcimin e karantinës veterinare e fitosanitare, përdorimin e praktikave të mira në mbrojtjen e shëndetit të bimëve, fuqizimin e rrjetit laboratorik, fuqizimin e inspektimeve mbi sigurinë ushqimore, vendosjen e sistemit të vetëkontrollit dhe informimin në kohë të konsumatorit.
Për vitin 2026 janë në proces aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, monitorimi i dëmtuesve në bimë dhe produkte bimore, identifikimi i kafshëve dhe hedhja e të dhënave në sistemin e informacionit blegtoral dhe veterinar RUDA, luftimi i dëmtuesve në bujqësi dhe mbështetja e të gjithë aktiviteteve të Autoritetit Kombëtar të Veterinarisë dhe Mbrojtjes të Bimëve (AKVMB), Institutit të Sigurisë Ushqimore dhe Veterinarisë (ISUV) dhe Autoritetit Kombëtar të Ushqimit (AKU) me 12 Drejtoritë Rajonale të AKU si dhe analizimi, testimi dhe certifikimi i farave dhe fidanëve të certifikuar nga Enti Shtetëror i Farave dhe Fidanëve.


Produktet e përfituara, parashikuar në PBA-në e vitit 2026, janë realizuar si më poshtë:

· 90502AA “Kafshë të vaksinuara dhe të gjurmuara”: Vaksinimi është një proces në zbatim të strategjive të miratuar dhe kryhet me vaksinë të blerë që mbulohet nga buxheti i Ministrisë të Bujqësisë dhe Zhvillimit Rural (MBZHR). Për periudhën janar - prill 2026 janë vaksinuar:  
· 35,705 krerë kafshë kundër sëmundjes të plasjes; 
· 19,349  krerë kafshë të imta kundër sëmundjes së brucelozës;
· 13,521 krerë janë gjurmuar për tuberkulozin. 
Në këtë zë janë përfshirë edhe shpenzimet veterinare të katër Drejtorive Rajonale të AKVMB-së (blerja e bazës materiale, certifikatat që lëshohen në thertore, baza materiale për sistemin RUDA, blerja e dezinfektantëve, dërgimi i mostrave në ISUV, dhe dëmshpërblimi).
[bookmark: _Hlk209452323]Fondi i planifikuar (në total për 4 DRVMB-të) për shpenzimet veterinare, për periudhën janar - prill 2026 është në vlerën 42,000,000 lekë. Janë realizuar shpenzime në vlerën 16,985,000 lekë ose 40%. Në fondin e planifikuar për 4 DRVMB-të, vlera 20,400,000 lekë i përket zërit të dëmshpërblimeve dhe për këtë zë, për periudhën janar - prill 2026, kemi realizim në vlerën 16,985,000 lekë. 
Për periudhën raportuese, janë dëmshpërblyer 21 fermerë për 80 kafshë të ngrodhura/të eleminuara, nga të cilët 4 krerë gjedhë janë eleminuar për shkak të sëmundjes së tuberkulozit, 73 krerë gjedhë për shkak të sëmundjes së brucelozës, 0 krerë të imta për shkak të sëmundjes së brucelozës, 3 krerë gjedhë për shkak të sëmundjes së plasjes dhe 0 krerë të imta për shkak të sëmundjes së plasjes, 0 krerë njëthundrakë për shkak të sëmundjes së plasjes.
· 90502AB “Kafshë të shëndetshme dhe të kontrolluara”: Janë realizuar kontrolle në fermat e kafshëve të gjalla, në farmacitë veterinare, depot farmaceutike, kontrolli i bimëve dhe produkteve bimore si dhe monitorime fitosanitare rreth 6,765 kontrolle gjatë periudhës janar - prill 2026. Është realizuar gjurmimi i sëmundjes të brucelozës në 40,166 krerë gjedhë dhe gjurmimi i sëmundjes së TBC në 13,521 krerë gjedhë. Janë realizuar shpenzimet për pagat dhe sigurimet shoqërore dhe shëndetësore (llogaria ekonomike 600+601) në vlerën 300,231,416 (34%) lekë, shpenzimet për mallra dhe shërbime (llogaria ekonomike 602) në vlerën 3,891,695 (11%) lekë dhe transfertat për familjet dhe individët (llogaria ekonomike 606) në vlerën 72,792 (71%) lekë.
· 90502AC “Matrikuj të blerë për kafshët”: Për Drejtorinë e Përgjithshme është alokuar fondi me vlerë 39,000,000 lekë dhe është realizuar fondi në total 944,496 lekë ose 2% e planit për periudhën janar - prill 2026 si vijon:



· Në bazë të Urdhrit të Ministrit me nr. 343, datë 31.3.2026 “Për përdorimin dhe shpërndarjen e burimeve financiare të programit buxhetor, siguria ushqimore dhe mbrojtja e konsumatorit për ISUV-in dhe AKVMB-në, për vitin 2026”, dhe nisur nga nevojat e parashikuara nga AKVMB për matrikuj, është në poces procedura e prokurimit me Operatorin e Blerjeve të Përqendruara, me emërtim “Blerje matrikujsh për kafshët e gjalla për AKVMB për vitin 2026”.

Drejtoria e Përgjithshme e AKVMB-së ka realizuar pagesën e tarifës së shërbimit 2,5% të fondit limit me vlerë 944,496 lekë.
· 90502AD “Analiza të kryera në kuadër të monitorimit të mbetjeve në kafshët e gjalla dhe molusqet bivale”: Janë testuar 6,004 kampione dhe kanë kryer 7,282 analiza nga ISUV, ku përfshihen dhe analiza të kryera 168 analiza jashtë vendit, në laboratorë të nënkontraktuar. Kampionet janë dërguar nga veterinerët zyrtarë, inspektorët e AKU-së dhe operatorët e biznesit, të cilët eksportojnë drejt vendeve të rajonit dhe më gjerë. Janë realizuar dhe shpenzimet për pagat dhe sigurimet shoqërore dhe shëndetësore (600+601) në vlerën 58,334 mijë lekë ose 35% e planit për vitin 2026, shpenzimet për mallra dhe shërbime (602) 34,648 mijë lekë, 16% e planit për vitin 2026, investimet e brendshme (231) 0% e planit për vitin 2026 dhe transfertat për familjet dhe individët (606) në vlerën 175 mijë lekë për vitin 2026 ose 11%.

· 90502AE “Emergjenca veterinare dhe emergjenca për sigurinë ushqimore”. Për Drejtorinë e Përgjithshme është alokuar fondi me vlerë 23,700,000 lekë dhe është realizuar fondi në vlerën 689,534 lekë ose në masën 3% e totalit të akorduar, për periudhën janar - prill 2026, për:

· Në bazë të Urdhrit të Ministrit me nr. 343, datë 31.3.2026 “Për përdorimin dhe shpërndarjen e burimeve financiare të programit buxhetor, sigura ushqimore dhe mbrojtja e konsumatorit për ISUV-in dhe AKVMB-në, për vitin 2026”, dhe nisur nga nevojat e parashikuara nga AKVMB për vaksinime, janë në proces procedurat e prokurimit nga Operatori i Blerjeve të Përqendruara, me emërtim:

1. “Blerje e vaksinave kundër sëmundjes së plasjes për AKVMB-në, për vitin 2026”, Drejtoria e Përgjithshme e AKVMB-së ka realizuar pagesën e tarifës së shërbimit 2,5% të fondit limit me vlerë 127,947 lekë.
2. “Blerje e alergenëve tuberkulinë bovinë dhe aviare për kontrollin e tuberkulozit në gjedh për AKVMB-në për vitin 2026”, Drejtoria e Përgjithshme e                AKVMB-së ka realizuar pagesën e tarifës së shërbimit 2,5% të fondit limit me vlerë 210,857 lekë.
3. “Blerje e vaksinave REV-1 kundër sëmundjes së brucelozës në të imta për AKVMB-në për vitin 2026”, Drejtoria e Përgjithshme e AKVMB-së ka realizuar pagesën e tarifës së shërbimit 2,5% të fondit limit me vlerë 350,390 lekë.


4. Për QTTB-në Fushë-Krujë është bërë pagesa në shumën 340 lekë për shpenzime operative të karantinës së kafshëve në Fushë-Krujë.
Për katër Drejtoritë Rajonale të Veterinarisë dhe Mbrojtjes së Bimëve është alokuar fondi me vlerë 1,000,000 për secilën drejtori, për kryerjen e trajnimeve për veterinerët zyrtarë.
· 90502AF “Fara dhe fidanë të analizuara, testuar dhe certifikuara”: Për periudhën Janar - Prill janë kryer 104 analiza të cilat kanë qenë për të përcaktuar fuqinë mbirëse, testin e pastërtisë, testin e lagështirës, në analiza për efekt vetkontrolli, analiza zyrtare të sjella nga AKU, analiza për certifikim të Materialit Mbjellës dhe Shumëzues Bimor si dhe analiza të sjellë nga Shoqata Ndërkombëtare e Testimit të Farave si teste aftësie. Janë certifikuar në 349,900 fidanë frutorë, fidanë perimorë 14,674,020, fidanë dekorativë 205,125 dhe 590 kg farë misri, si dhe janë testuar 69 varietete të reja për vlerën e kultivimit dhe të përdorimit për tu regjistruar në Katalogun Kombëtar.
· 90502AG “Inspektimi dhe menaxhimi i riskut në fushën e sigurisë ushqimore”: Drejtoritë Rajonale të Autoritetit Kombëtar të Ushqimit (DRAKU) kanë realizuar në të gjithë territorin e vendit gjatë periudhës Janar – Prill 2026, 31,372 inspektime. Sektorët e shërbimeve laboratorike të AKU-së kanë pranuar në total 894 kampione të cilat janë analizuar për 1,667 tregues analitik. Janë realizuar dhe shpenzimet paga + sigurime (600+601) në masën 30% me vlerë 204,192,560 lekë, shpenzime korente (602) në masën 22% me vlerë 33,703,919 lekë, dhe (606) në masën 12% me vlerë 272,020 lekë.
· 90502AH “Kontrolli dhe mbrojtja nga dëmtuesit në fushën e bujqësisë”: Për periudhën janar - prill 2026 nuk ka pasur alokime për Drejtoritë Rajonale të                 AKVMB-së.
· 90502AI “Funksionimi i Autoritetit Kombëtar Veterinar dhe Mbrojtjes të Bimëve”: AKVMB ushtron veprimtarinë e saj në të gjithë territorin e vendit dhe ka fushë përgjegjësie shëndetin dhe mirëqenien e kafshëve dhe shëndetin e bimëve. Realizimi i shpenzimeve operative për periudhën janar - prill 2026 është në vlerën 21,904,000 lekë ose 32% e totalit të planifikuar për vitin 2026. Janë realizuar dhe shpenzimet për paga + sigurime (600+601) në vlerë 18,982,923 lekë (32% e totalit të planifikuar), transfertat për familjet dhe individët (606) në vlerë 9,207 lekë (10% e totalit të planifikuar). Drejtoria e Përgjithshme e AKVMB-së, për periudhën janar - prill 2026, ka kryer 241 inspektime dhe monitorime në terren nga Drejtoria e Mbrojtjes së Bimëve dhe Drejtoria e Veterinarisë.

Investimet e brendshme:
Për fazën rasportuese nuk ka pasur investime të çelura.

Lidhur me projektet me financim të huaj: 
Për fazën rasportuese nuk ka pasur investime të çelura.


3. [bookmark: _Hlk222419868]Programi 04240, “Menaxhimi i Infrastrukturës së Kullimit dhe Ujitjes”

Realizimi i shpenzimeve për 4-mujorin e vitit 2026, për këtë program, që përfaqëson 22.46% të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:
	
	· Shpenzimet korrente
	    43.3%
	

	
	· Shpenzimet kapitale 
	        0%    
	

	
	               Gjithsej                                           
	   12.77%
	


Për vitin 2026, në kuadër të Programit “Menaxhimi i Infrastrukturës së Kullimit dhe Ujitjes”, janë planifikuar fonde për operimin, mirëmbajtjen dhe rehabilitimin e infrastrukturës së ujitjes, kullimit dhe veprave të mbrojtjes nga përmbytja. Ky program synon garantimin e funksionimit normal të sistemeve ujitëse dhe kulluese, rritjen e sigurisë ndaj përmbytjeve, si dhe përmirësimin e shërbimeve të ujitjes, veçanërisht në zonat me intensitet të lartë bujqësor.
Në total, fondi i planifikuar për vitin 2026 arrin në 3,641 milionë lekë, i ndarë në:
· 2,565 milionë lekë për investime, ku: 
· rreth 1,391 milionë lekë janë parashikuar për objektet dhe infrastrukturën në administrim të DUK-eve; 
· rreth 1,173 milionë lekë janë planifikuar për financimin e objekteve të bashkive. 
· 1,076 milionë lekë për shpenzime, të cilat përfshijnë: 
· 446,176 mijë lekë për paga; 
· 630,400 mijë lekë për shpenzime operative dhe mirëmbajtjeje. 
Realizimi faktik i programit gjatë 4-mujorit të parë:
Investimet
Gjatë 4-mujorit të parë të vitit 2026 nuk është realizuar fondi i investimeve të planifikuara. Kjo situatë ka ardhur si pasojë e mosçeljes së investimeve gjatë kësaj periudhe. Një nga faktorët kryesorë që ka ndikuar në këtë ecuri është miratimi në një fazë më të vonshme i aktit përkatës për detajimin e fondeve.
Në këtë kuadër, Vendimi i Këshillit të Ministrave për shpërndarjen dhe detajimin e fondit për projektet e bashkive është miratuar më datë 24.4.2026, me VKM-në nr. 301, datë 24.4.2026, “Për shpërndarjen dhe detajimin e fondit për financimin e projekteve të bashkive nga programi “Menaxhimi i Infrastrukturës së Kullimit dhe Ujitjes”. Pas këtij miratimi pritet të nisë procedura e zbatimit të investimeve të planifikuara.

Shpenzimet
Realizimi total i shpenzimeve për 4-mujorin e parë rezulton në nivelin rreth 43% të planit vjetor. Ndërkohë, realizimi i shpenzimeve të lidhura drejtpërdrejt me mirëmbajtjen e infrastrukturës së ujitjes dhe kullimit, si dhe funksionimin e hidrovoreve, ka arritur në rreth 50%.
Ky nivel realizimi lidhet kryesisht me nevojën për ndërhyrje emergjente në disa objekte të mbrojtjes nga përmbytja, të cilat kanë pësuar dëmtime si pasojë e përmbytjeve të ndodhura gjatë muajit nëntor 2025 dhe janar 2026. Përballimi i këtyre situatave ka kërkuar angazhim të menjëhershëm financiar dhe operacional për rikthimin në funksion të veprave të dëmtuara dhe garantimin e sigurisë së zonave të prekura.
Gjithashtu, Drejtoritë e Ujitjes dhe Kullimit (DUK) janë angazhuar intensivisht në realizimin e punimeve të mirëmbajtjes dhe përgatitjes së infrastrukturës kryesore ujitëse, me qëllim garantimin e furnizimit me ujë për sezonin vaditës.
Në këtë kuadër janë kryer ndërhyrje dhe mirëmbajtje në:

· 21 kanale kryesore ujitëse; 
· veprat e marrjes së ujit në administrim të DUK-ve; 
Këto sisteme furnizojnë me ujë rrjetin e kanaleve sekondare dhe mbështesin ujitjen e rreth 100,000 hektarëve tokë bujqësore, kryesisht në ultësirën perëndimore dhe në zonat:
Peqin, Kavajë, Lushnjë, Fier, Divjakë, Lezhë, Shkodër etj.

Njëkohësisht është siguruar edhe funksionimi i 27 hidrovoreve për kullimin e tokave bujqësore dhe mbrojtjen nga përmbytjet.
Paralelisht me procesin e ujitjes, ka vijuar edhe puna për pastrimin e kanaleve kryesore kulluese, kryesisht në zonat e ultësirës perëndimore, me synim përmirësimin e shkarkimit të ujërave dhe rritjen e eficiencës së sistemit kullues.
Sa më sipër, gjatë 4-mujorit të parë të vitit 2026, fokusi kryesor i programit ka qenë garantimi i funksionimit të infrastrukturës ekzistuese të ujitjes dhe kullimit, përballimi i emergjencave të shkaktuara nga përmbytjet, si dhe përgatitja e sistemeve ujitëse për sezonin bujqësor.
Megjithëse realizimi i investimeve nuk ka nisur ende për shkak të procedurave të miratimit dhe çeljes së fondeve, realizimi i shpenzimeve operative dhe i ndërhyrjeve emergjente ka qenë në nivele të kënaqshme, duke mundësuar vazhdimësinë e shërbimeve dhe funksionimin normal të infrastrukturës kryesore hidroteknike në vend.

4. Programi 04860, “Këshillimi dhe Informacioni bujqësor”.

Realizimi i shpenzimeve për 4 mujorin e vitit 2026, për këtë program që përfaqëson rreth 5.06% të totalit të buxhetit fakt të kësaj ministrie, sipas zërave kryesorë, krahasuar me planin vjetor rezulton si më poshtë:

· Shpenzimet korente	   29.4%
· Shpenzimet kapitale          0% 
Gjithsej                         27.95%

Në programin “Këshillimi dhe Informacioni Bujqësor”, përfshihet financimi i aktivitetit të Qendrave të Transferimit të Teknologjive Bujqësore dhe Agjencive Rajonale te Ekstensionit  Bujqësor, të cilat ndiqen nga sektorët përkatës.

Qendrat e Transferimit të Teknologjive Bujqësore (QTTB).
Qendrat e Transferimit të Teknologjive Bujqësore (QTTB), gjatë 4-mujorit të vitit 2026 e kanë përqendruar aktivitetin e tyre në realizimin e detyrave të planifikuara sipas programit të punës të miratuar, për këtë vit.
Produktet e parashikuara të këtij programi janë realizuar si vijon:

Produkti 90506AA: “Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre”. Shpenzimet e planifikuara për këtë produkt, në përfundim të 4 mujorit të vitit 2026, janë realizuar në masën 30% krahasuar me planin vjetor të rishikuar të shpenzimeve. Për vitin 2026, janë planifikuar për tu  realizuar 16 teknologji/paketa teknologjike (elementë të përmirësuar). Aktivitetet që i shërbejnë Produktit 90506AA janë studime, teknika dhe teknologji në fushën e bujqësisë dhe blegtorisë, testime, mirëmbajtje dhe rigjenerime të koleksioneve gjenetike, që përdoren për përmirësimin e komponentëve prindëror të farërave dhe fidanëve si dhe prodhimin e hallkave të larta që u ofrohen fermerëve me çmime konkuruese. 

Produkti 90506AB: “Qendra të Transferimit të Teknologjive Bujqësore funksionale”: Shpenzimet për këtë produkt, gjatë 4 mujorit të vitit 2026 janë realizuar në masën 19 %. Shpenzimet për këtë produkt i dedikohen përmbushjes së detyrave funksionale të QTTB-ve dhe janë shpenzime që realizohen të ndara në financimin e Projekteve dhe Financimin Institucional. 

Produkti 90506AC: “Gra të informuara dhe trajnuara nga shërbimi këshillimor publik”. 
Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor, për vitin 2026 kanë planifikuar për të realizuar 13 ditë trajnimi të dedikuara për 540 gra fermere, me synim zbutjen e parabarazisë dhe integrimin gjinor. Këto trajnime do të realizohen kryesisht gjatë 6 mujorit të 2-të të vitit. 
Produkti 90506AD: “Fermerë të asistuar nga Agjensitë Rajonale të Ekstensionit Bujqësor për aplikimet në skemat kombëtare dhe IPARD”.
Përgjatë fushatave promovuese deri më tani, janë asistuar rreth 12,000 fermerë aplikantë potencial nga 65,000 të planifikuar.
Produkti 90506AE: “Fermerë të kontaktuar dhe ofruar shërbime ekstensioni”. Aktivitetet që shërbejnë për realizimin e këtij produkti janë: 23 kërkime në nivel ferme që realizohen nga QTTB-të në bashkëpunim me strukturat e Shërbimit të Ekstensionit, në ferma të ndryshme në të gjithë territorin e vendit; trajnime nga QTTB-të, Universiteti Bujqësor dhe Projekte që veprojnë në fushën e bujqësisë në mbështetje të zhvillimit të kapaciteteve për specialistët e ekstensionit dhe këta të fundit në përmirësimin dhe freskimin e njohurive të fermerëve të interesuar.
Projektet e investimeve të planifikuara në vlerën 40 milion lekë për vitin 2026, janë ende të pa detajuara për fazën në të cilën raportohet. 

Shërbimi i Ekstensionit
Gjatë 4 mujorit të vitit 2026, nga strukturat e Shërbimit Këshillimor u kontaktuan direkt dhe indirekt dhe morën informacion gjithsej rreth  39,067 fermerë dhe agrobiznese (nga të cilët 2,627 janë gra fermere) nga 90,000 fermerë dhe agrobiznese të synuara. 
Gjatë 4-mujorit të vitit 2026, u realizuan 65 ditë trajnime të hapura me specialistë të bujqësisë ose 1,222 ditë/ekstensionistë të trajnuar nga 142 ditë trajnimi të planifikuara deri në fund të vitit 2026, si dhe 524 ditë trajnime me fermerë, me pjesëmarrjen e 4,443 fermerëve të interesuar, kryesisht për çështje teknike, ekonomike, të kooperimit, marketingut, për ndryshimet klimatike etj.
Janë realizuar 554 demostrime me pjesëmarrjen e rreth 4,210 fermerëve, 43 ditë fushe me pjesëmarrjen e 397 fermerëve, janë shpërndarë për të interesuarit 14,956 copë fletëpalosje për probleme të ndryshme të teknologjisë në bimë e kafshë, kooperimit bujqësor, menaxhimit të integruar të fermës, marketingut, etj. Janë realizuar 37 kronika dhe emisione televizive në TV lokale. 

5. Programi 01110, “Planifikim, Menaxhim, Administrimi”

Realizimi i shpenzimeve për 4 mujorin e vitit 2026, për këtë program, që përfaqëson 3.68% të realizimit të kësaj ministrie, sipas zërave kryesorë, krahasuar me planin vjetor, rezulton si më poshtë:
	
	Shpenzimet korrente
	23 %
	

	
	Shpenzimet kapitale
	          0 %  
	

	
	
	
	

	
	Gjithsej                                               58   
	      22.87%
	


Programi Buxhetor 01110 “Planifikimi, Menaxhimi dhe Administrimi” synon sigurimin e funksionimit efektiv të aparatit të Ministrisë së Bujqësisë dhe Zhvillimit Rural, nëpërmjet financimit të pagave dhe sigurimeve shoqërore të punonjësve, si dhe përmes zhvillimit të kapaciteteve njerëzore.

Në kuadër të këtij programi, një rëndësi e veçantë i kushtohet përmirësimit të strukturës funksionale dhe organizative të institucionit, me synim forcimin e kapaciteteve menaxhuese dhe zbatuese, në funksion të hartimit, zbatimit dhe monitorimit efektiv të politikave në sektorin e bujqësisë dhe zhvillimit rural.
Produktet e parashikuara të këtij programi buxhetor janë realizuar si vijon:
Produkti: 90501AA Akte ligjore dhe nënligjore të miratuara (puna e stafit të ministrisë për hartimin e akteve ligjore dhe nënligjore). 
Ky produkt sipas planit të rishikuar në vlerën 415,336,000 lekë, për periudhën janar-prill 2026 është realizuar në vlerën 114,235,481 lekë.
Produkti: 90501AB Institucion në mirëfunksion (kapacitete menaxhuese dhe implementuese në institucion dhe mirëfunksionale për hartimin dhe monitorimin e politikave).
Ky produkt sipas planit të rishikuar në vlerën 118,580,000 lekë, për periudhën janar - prill  2026 është realizuar në vlerën 16,843,752 lekë.
Produkti: 90501AC Personel i trajnuar (aftësi në rritje të stafit përmes trajnimeve të ndryshme të nevojshme për realizimin e detyrave funksionale).
Në kuadër të ngritjes së kapaciteteve së burimeve njerëzore të afta për implementimin e politikave ekzistuese, si dhe të mirëtrajnuara për t’ju përshtatur proceseve integruese ishin 
planifikuar për t’u realizuar 163 trajnime në drejtim të arritjes së standarteve të sigurisë ushqimore, zhvillimit rural, ujitjes dhe kullimit etj. Gjatë periudhës janar-prill 2026 janë realizuar 81 trajnime nga stafi i institucionit.
Ky produkt sipas planit të rishikuar në vlerën 18,000,000 lekë, për periudhën janar-prill 2026 është realizuar në vlerën 4,665,087 lekë. Gjithashtu, gjatë kësaj periudhe personeli i MBZHR-së ka ndjekur trajnimet pranë ASPA-s apo institucioneve të tjera, të cilat nuk janë me pagesë.
Produkti:  90501AD Pagesë për kuotat ndërkombëtare të realizuara 
(Për ngritjen e kapaciteteve të burimeve njerëzore të institucionit nevojitet pjesëmarrja në takime vjetore ndërkombëtare, trajnime, ëorkshope, të cilat kërkojnë shpenzime për kuota anëtarësimi në organizma ndërkombëtare).
Republika e Shqipërisë aderon në disa organizata ndërkombëtare me të cilat ka lidhur edhe marrëveshje. Në kuadër të këtyre marrëveshjeve MBZHR ka detyrime për përmbushjen e 15 kuotave financiare për pjesëmarrjet ku ajo aderon. 
Ky produkt sipas planit të rishikuar në vlerën 40,000,000 lekë, për periudhën janar-prill 2026 nuk është realizuar, pasi faturat origjinale nga organizatat ndërkombëtare erdhën me vonesë. 

Produkti: Kodi 90501AE Institucione të audituara (Auditimi i institucioneve të varësisë së MBZHR-së).
Referuar planit të auditimeve, për vitin 2026 janë planifikuar për auditim 16 institucione. Për periudhën janar-prill 2026 ky produkt sipas planit të rishikuar në vlerën 3,400,000 lekë, për periudhën janar-prill 2026 është realizuar në vlerën 1,347,500 lekë. 
Produkti: Kodi 18AI902 Blerje pajisje elektronike për aparatin e MBZHR-së.
Ky produkt sipas planit të rishikuar në vlerën 4,000,000 lekë, për periudhën janar-prill 2026 nuk është realizuar, pasi për arsye objektive nuk u mundësua çelja e fondit brenda periudhës përkatëse.

6.  Programi 04230, “Menaxhimi i Peshkimit”

[bookmark: _Hlk222993224]Realizimi i shpenzimeve për 4-mujorin e vitit 2026, për këtë program, që përfaqëson 3.57% të buxhetit faktik të kësaj ministrie, sipas zërave kryesorë, krahasuar me planin vjetor rezulton si më poshtë:
	Shpenzimet korrente	  23.1%
	Shpenzimet kapitale	     0 %
	Gjithsej	 9.05%

Politikat në fushën e peshkimit janë në përputhje me Politikën e Përbashkët të Peshkimit të BE dhe të Strategjisë Kombëtare të Peshkimit me fokus zhvillimin e qëndrueshëm të sektorit të peshkimit dhe akuakulturës, shfrytëzimin e përgjegjshëm të burimeve peshkore  dhe kapaciteteve të flotës së peshkimit, përcaktimin e rregullave për menaxhimin dhe bashkëmenaxhimin e sektorit të peshkimit dhe të porteve dhe qendrave të peshkimit, zbatimin e një politike strukturore dhe ngritjen e një sistemi kontrolli dhe inspektimi për peshkimin në det, në tokë dhe në të gjithë zinxhirin e tregut.

Programi i rishikuar buxhetor “Mbështetje për Peshkimin”, për vitin 2026 ka në dispozicion gjithsej 580.787.000 lekë, nga të cilat:

· Shpenzime korrente	227.364 mijë lekë, dhe;
· Shpenzime kapitale	353.423 mijë lekë.  

Realizimi për 4 mujorin e I të vitit 2026 është 52.556 mijë lekë ose 9 % e buxhetit total vjetor të rishikuar për këtë program. 
Gjatë periudhës raportuese janë kryer një sërë aktivitetesh në drejtim të plotësimit të objektivave të programit, ndër të cilat rendisim:


· Menaxhimi i vazhdueshëm i porteve Shëngjin, Vlorë, Sarandë e Durrës dhe të tre ekonomive Zvezdë, Lin e Butrint.
· Janë kryer 433 kontrolle e inspektime në zbatim të ligjit të peshkimit nr. 64/2012 dhe të rregulloreve përkatëse për një shfrytëzim sa më të mirë të burimeve peshkore.
Produktet e përfituara për periudhën e 4 mujorit të I të vitit 2026, parashikuar për PBA-në e vitit 2025, janë realizuar si më poshtë:
Produkti 90503AA: Infrastruktura portuale e mirëmanaxhuar. 
	 Plani për vitin 2026: 195.864 mijë lekë
	Fakti për 4 mujorin e I: 50.409 mijë lekë                       


Buxheti për këtë produkt Menaxhimi i porteve është një proces në vazhdimësi për të katër portet e peshkimit: në Durrës, Shëngjin, Vlorë dhe Sarandë dhe të tre ekonomive Zvezdë, Lin e Butrint. 

Produkti 90503AB: Kontrollet e inspektoratit të peshkimit në subjektet e peshkimit: 
	 Plani për vitin 2026: 15.000 mijë lekë
	Fakti për 4 mujorin e I: 1.121 mijë lekë                           


Gjatë periudhës së raportimit janë kryer 433 kontrolle dhe inspektime të vazhdueshme në lidhje me zbatimin e kushteve të vendosura në lejet për ushtrimin e aktivitetit të peshkimit si në det dhe në ujërat e brendshme dhe akuakulturës. Prioritet ka qenë inspektimi në vijën bregdetare për parandalimin e evidentimin e gjuetisë së paligjshme. Gjithashtu janë kryer kontrolle e inspektime në det, në ujerat e brendshme, në pikat e tregtimit dhe magazinimit të produkteve peshkore, etj. 
Produkti 90503AD: Raporte të kryera për një monitorim sa më të saktë të aktiviteteve të lidhur me peshkimin, akuakulturën dhe molusqet. 
	 Plani për vitin 2026: 3.500 mijë lekë
	Fakti për 4-mujorin e I: 118 mijë lekë                           



Produkti 90503AF: Ripopullim me rasate për pasurim të resurseve peshkore 
	 Plani për vitin 2025: 13.000 mijë lekë
	Fakti për 4-mujorin e I: 906 mijë lekë                           



Ky produkt ka për qëllim ripopullimin me rasate për rritjen e rezervave peshkore. Gjatë 4 mujorit të I, viti 2026, është bërë blerja e bazës material, ushqim rasati, grumbullim veze, etj.




Produkti 19AB801: Mbështetje për zhvillimin e tregjeve dhe prodhimtarisë detare
	Plani për vitin 2026: 0 lekë
	Fakti për 4-mujorin e I: 0 lekë         



Produkti 19AB802: Projekti CBC - SA - SKILLS
	Plani për vitin 2026 0 lekë
	Fakti për 4-mujorin e I : 0 lekë         




Programi 05470, “Menaxhimi i Qëndrueshëm i Tokës Bujqësore”.

Realizimi i shpenzimeve për 4-mujorin e vitit 2026, për këtë program që përfaqëson rreth 0.15 % të realizimit të buxhetit të kësaj ministrie, sipas zërave kryesorë, krahasuar me planin vjetor rezulton si më poshtë:

	Shpenzimet korrente	       0%
	Shpenzimet kapitale	       0 %
	Gjithsej	       0%

Programi buxhetor “Menaxhimi i Qëndrueshëm i Tokës Bujqësore”, për vitin 2026, kishte në dispozicion në artikullin buxhetor 602 shpenzime gjithsej 25 milion lekë. 
1. Në kuadër të programit “Menaxhimi i Qëndrueshëm i Tokës Bujqësore” i cili synon krijimin e Sistemit të Informacionit për Tokën (LIS) në rreth 15,500 ha tokë bujqësore në njësitë administrative Gjoricë dhe Shupenzë të qarkut Dibër, Qesarat të qarkut Gjirokastër, Lunik të qarkut Elbasan, Bërdicë, Rrethinat dhe Velipojë të qarkut Shkodër, si 4-mujor janë realizuar aktivitetet e mëposhtëme:
· Përgatitja e planit të punës për realizimin e objektivave për vitin 2026 si dhe detajimi i buxhetit;
· Përgatitja e planit dinamik për aktivitetet dhe objektivate planifikuar;
· Lidhja e marrëveshjes së bashkëpunimit me bashkitë Memaliaj dhe Bulqizë;
· Rikonicioni i zonave në njësinë administrative Qesarat të bashkisë Memaliaj;
· Përcaktimi i volumeve të punës të cilat do të kryhen në terren (sondimet e tokës) për njësitë administrative Qesarat të qarkut Gjirokastër, Gjoricë dhe Shupenzë të qarkut Dibër;
· Gjeoreferencimi i hartave topografike ushtarake me shkallë dhe 1:25 000;
· Studimi fushor (sondimet e tokës) për mbledhjen e të dhënave mbi karakteristikat e dheut, vendit dhe klimës përcaktues në përshtatshmërinë e tokës në njësinë administrative Qesarat-realizimi i 130 sondimeve.
2. Mbledhja e informacionit për përdorimin/mbulesë tokësore për vitin që është kryer regjistrimi fillestar dhe 2026 si dhe analizimi i dinamikës së ndryshimeve në përdorimin e tokës bazuar te parcela.
· Përgatitja e bazës materiale (orthophotove) për verifikimin e përdorimit të tokës në terren;
· Hedhja e përdorim/mbulesë tokësore nëpërmjet interpretimit të orthophotove dhe verfikimeve në terren për dy zona kadastrale të njësisë administrative Qesarat;
· Dixhitalizimi i rrjetit rrugor për katër zona kadastrale të njësisë administrative Qesarat;
· Dixhitalizimi i ndërtimeve nëpërmjet interpretimit të orthophotove për katër zona kadastrale të njësisë administrative Qesarat Qesarat, bashkia Ghirokastër.
3. Studimi agro-ekologjik i zonave në studim
· Marrja e 5 kampioneve të ujit në burimet kryesore që përdoren për ujitje për njësinë administrative Qesarat dhe dorëzimi i tyre në laboratorin e QTTB-së.
Fondi në programin 05470 është parashikuar 25,000,000, i ndarë në fondin 20,000,000 lekë për QTTB-në Fushë-Krujë, fondin prej 5,000,000 lekë në Aparatin e MBZHR-së, në të njëjtin program 05470 për Sistemin e informacionit mbi tokën LIS i plotësuar dhe integrimi në GIS dhe emergjenca.
Realizimi faktik për 4-mujorin e vitit 2026 është 0 lekë.

· Situata e Detyrimeve të Prapambetura
Drejtoria e Buxhetimit dhe Menaxhimit Financiar ka monitoruar detyrimet e prapambetura të institucioneve zbatuese dhe deri në datën 30 Prill 2026, për Ministrinë e Bujqësisë dhe Zhvillimit Rural rezulton që Institucionet tona të varësisë, kanë vetdeklaruar në Degët e Thesarit, detyrime të prapambetura si më poshtë:
· Për Drejtorinë e Ujitjes dhe Kullimit Fier, për shumën totale 164,598,746 lekë, si detyrim të prapambetur për punimet e kryera në investimet me objekt:
· “Shkarje në kanalin ujitës VMK2 (pjesë e skemës Kurjan–Strum)”
· “Mbrojtje nga lumi Kalasa (kaskada e Shelegarit)”
· “Mbrojtje nga lumi Kalasa (kaskada e Vanës)”
· “Riparimi i argjinaturës së majtë të lumit Seman”
· “Mbrojtje nga lumi Shushica në Vranisht, Vlorë”
· “Mbrojtje nga lumi Shushica në Drashovicë, Vlorë”
· “Mur mbajtës në kolektorin Roskovec-Hoxharë, Fier”.
· Për Drejtorinë e Ujitjes dhe Kullimit Korçë, për shumën 47,910,284 lekë, si detyrim të prapambetur për punimet e kryera në investimin me objekt “Mbrojtje nga gërryerjet dhe përmbytja nga lumi Osum, në Starovë - Remanicë”.

Këto detyrime do të likuidohet gjatë 8 mujorit të vitit 2026.

· Produktet dhe politikat gjinore
Në vijimësi nga vitet e kaluara, është mbajtur parasysh zbatimi i VKM-së nr. 465, datë 18.7.2012, “Për integrimin gjinor në Programin Buxhetor Afatmesëm”, duke përcaktuar në objektiva si dhe në tregues performance, produktet që i përkasin çështjeve të barazisë gjinore, ku në programin buxhetor “Këshillimi dhe Informacioni Bujqësor”, Qendrat e Transferimit të Teknologjive Bujqësore, dhe në programin e dytë “Zhvillimi Rural”: 
· Për programin 04250; Për vitin 2026, referuar indikatorit “Numër përfituesish burra dhe gra nga skemat kombëtare”, akoma nuk kemi një shifër pasi jemi akoma në fazën e aplikimit.
Për sa i përket “Aktiviteteve promovuese”, gjatë 4-mujorit, viti 2026, Sektori i Promovimit dhe Marketingut është angazhuar në organizimin dhe realizimin e 5 aktiviteteve (3 panaire ndërkombëtare dhe 2 panaire kombëtare), Numri i grave pjesëmarrëse në këto aktivitete ka qenë 15.
· Për programin 04860: Gjatë 4-mujorit të vitit 2026, nga strukturat e Shërbimit Këshillimor u kontaktuan direkt dhe indirekt dhe morën informacion gjithsej rreth  39,067 fermerë dhe agrobiznese (nga të cilët 2,627 janë gra fermere) nga 90,000 fermerë dhe agrobiznese të synuara. 
Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor, për vitin 2026 kanë planifikuar për të realizuar 13 ditë trajnimi të dedikuara për 540 gra fermere, me synim zbutjen e parabarazisë dhe integrimin gjinor. Këto trajnime do të realizohen kryesisht gjatë 6 mujorit të II-të të vitit.
· Komente mbi sistemin AFMIS

Në vijim të problematikave të evidentuara gjatë monitorimeve të mëparshme në sistemin AFMIS, ju informojmë se edhe në kuadër të raportimit të 4 mujorit të parë, nuk kemi patur mundësinë për aksesim në sistem, panvarësisht komunikimit me Ministrinë e Financës.
Ky është një problem i mbartur dhe nga vitet e kaluara.
Kjo situatë ka ndikuar drejtpërdrejt në ecurinë e procesit të monitorimit, duke krijuar vështirësi të konsiderueshme për Ekipet e Menaxhimit të Programeve. Në veçanti, afatet e kufizuara në dispozicion për kryerjen e rakordimeve me degët e thesarit, të cilat përkojnë me periudhën e raportimit të realizimit të buxhetit vjetor, kanë vështirësuar më tej përmbushjen në kohë dhe me cilësi të këtij procesi.
Në mungesë të funksionalitetit të sistemit, i gjithë procesi është zhvilluar jashtë                 AFMIS-it, në mënyrë manuale, duke u mbështetur në të dhëna të mbledhura dhe të përpunuara nga strukturat përkatëse. Kjo mënyrë pune, pavarësisht angazhimit maksimal për të garantuar saktësinë dhe përputhshmërinë e informacionit, rrit ndjeshëm rrezikun për gabime, pasaktësi apo mosplotësim të plotë dhe korrekt të anekseve të kërkuara në kuadër të raportimit vjetor.



Planifikimi dhe realizimi i të ardhurave

Për vitin 2026, në total për MBZHR-në janë parashikuar në PBA 235,976,000 lekë, janë realizuar të ardhura në vlerën 57,510,824 lekë. Janë përdorur në fakt 2,001,687 lekë nga 51,329,000 lekë të planifikuara në buxhet. Nëpërmjet të ardhurave dytësore institucionet zbatuese të MBZHR-së kanë derdhur në buxhetin e shtetit 48,690,182 lekë.

Duke ju falënderuar për bashkëpunimin,


Realizimi për periudhën 4-mujore, viti 2026

